الٹا اہرام (صحافت)

صحافت میں خبریں تحریر کرنے کا ایک طریقہ الٹا اہرام یا مثلث معکوس  کہلاتا ہے۔ اہرام مصر کی شکل تکونی مخروطی ہوتی ہے۔ خبر تحریر کرنے میں اُلٹے اہرام سے مراد یہ ہے کہ ابتدا میں انتہا کو پہنچنے کی کوشش کی جاتی ہے۔ جو اہم ترین بات ہوتی ہے وہ سب سے پہلے درج کی جاتی ہے۔ جیسے جیسے پیراگِراف بڑھتے ہیں کم اہمیت والی بات مذکور ہوتی ہے۔ یعنی پہلے پیراگراف میں سب سے اہم اور ضروری بات، اس سے کم اہمیت والی بات دوسرے میں اس سے بھی کم اہمیت والی تیسرے میں اسی طرح آخر تک۔ اس لیے ضروری نہیں ہوتا کہ خبر کی تفصیل سلسلہ وار بیان ہو۔

 وجوہات 
اس طریقہ کار کو آج کل زیادہ تر اخبارات نے اپنا رکھا ہے۔ اس کی مقبولیت کی کئی وجوہات ہیں:
 اس طریقہ کار کو اپنا کر کوئی خبر مختصر بھی لکھی جا سکتی ہے اور طویل سے طویل بھی۔
 جس قاری کے پاس کم وقت ہے وہ دو چار سطور میں اہم اور خاص بات معلوم کرلے گا۔
 جس کے پاس وقت کی کمی نہیں اس کے لیے پوری تفصیل بھی اس میں موجود ہوتی ہے۔
 اس میں سب ایڈیٹر کو سرخی جمانے میں بڑی آسانی ہوتی ہے۔ اگر جگہ کی کمی ہو جائے تو آخری حصے کو آسانی سے حذف کیا جا سکتا ہے۔
 پوری خبر کا لُبِ لُباب بھی پہلے پیراگراف میں دیا جا سکتا ہے۔ جو مصروف قاری کو آسانی سے مطمئن کر دے۔
 حوالہ جات 

زمرہ:خبر نگاری